Predkladacia správa

           Ministerstvo vnútra Slovenskej republiky predkladá návrh na rokovanie vlády návrh na zmenu systemizácie príslušníkov Hasičského a záchranného zboru v štátnej službe na rok 2008 ako iniciatívny materiál. Návrh sa predkladá z dôvodu, že zmenu  v systemizácii príslušníkov Hasičského a záchranného  zboru môže schváliť iba vláda Slovenskej republiky. 
 
           Navrhovanou zmenou systemizácie sa zvyšujú platové prostriedky príslušníkov Hasičského a záchranného zboru z dôvodu poskytnutia finančných prostriedkov zo štrukturálnych fondov Európskej únie v rámci  projektu INTERREG III A o  312 100,- Sk a zvýšenia motivácie  príslušníkov Hasičského a záchranného zboru o 19 809 000,- Sk, ktorí plnia služobné úlohy  predovšetkým vo výkonných zložkách.

            Navrhovaná zmena bude rozpočtovo zabezpečená v rámci rozpočtovej kapitoly Ministerstva vnútra Slovenskej republiky a z prostriedkov štrukturálnych fondov Európskej únie.

Predkladaný materiál nemá dopad a vplyv na štátny rozpočet a nevyplývajú z neho negatívne dopady na životné prostredie, zamestnanosť ani podnikateľské prostredie,   preto sa doložka vplyvov nevyhotovuje.